ຢາທີ່ໃຊ້ຂ້າເຫົາໃນຫົວ ມີປະສິດທິຜົນດີ ໃນການຕໍ່ຕ້ານໄຂ້ມາເລເຣຍ (​ເບິ່ງ​ວີ​ດີ​ໂອ​ລາວ/ອັງກິດ)
ຢາຖືກໆແລະມີຂາຍຢູ່ທົ່ວໄປ ທີ່ໃຊ້ຂ້າເຫົາແລະປົວໂຣກຕາບອດ ​ ຍ້ອນ​ໂຕ​ໜອນ​ຢູ່​ໃນນໍ້າໃນທະວີບອາຟຣິກາ ສາມາດຫລຸດຜ່ອນ ການນໍາສົ່ງເຊື້ອໄຂ້ມາລາເຣຍໄດ້.
ພວກນັກຄົ້ນຄວ້າໄດ້ຄົ້ນພົບວ່າ ຢາທີ່ບໍ່ແພງແລະມີຂາຍຢູ່ທົ່ວໄປ ຢ່າງແຜ່ຫລາຍ ທີ່ໃຊ້ປົວໂຣກຕາບອດ ຍ້ອນໂຕໜອນຢູ່ໃນນໍ້າໃນທະວີບອາຟຣິກາ ແລະເຫົາຢູ່ນໍາຫົວເດັກນ້ອຍ ໃນ ໂຮງຮຽນອາເມຣິກັນນັ້ນ ກໍມີປະສິດທິພາບໃນການຫລຸດຜ່ອນການນໍາສົ່ງເຊື້ອໄຂ້ມາເລເຣຍ ຫລືໄຂ້ຍຸງ ໄປແຜ່ຜາຍນັ້ນໄດ້ເຊັ່ນກັນ ໂດຍສະເພາະແມ່ນຢູ່ໃນຊ່ວງລະດູແຜ່ລະບາດຂອງ ພະຍາດລະບາດໄປທົ່ວໂລກທີ່ວ່ານີ້ ຜູ້ສື່ຂ່າວວີໂອເອ Vidushi Sinha ມີລາຍລະອຽດ ເລື້ອງນີ້ ຊຶ່ງວັນນະສອນຈະນໍາມາສະເໜີທ່ານ ມີຄົນຕັ້ງຄໍາຖາມຂຶ້ນມາວ່າ: ທ່ານ ໄບຣເອິນ ຟອຍ (Brian Foy) ນັກຄົ້ນຄວ້າກ່ຽວກັບໄຂ້ຍຸງທີ່ມະຫາວິທະຍາໄລ ລັດໂຄໂລຣາໂດຫລື Colorado State University ໄດ້ຄົ້ນພົບວ່າ ເຮົາສາມາດເຮັດໄດ້ ທ່ານຟອຍກໍາລັງເຮັດວຽກ ກ່ຽວກັບໂຄງການຄວບຄຸມພະຍາດໄຂ້ມາເລເຣຍ ທ່ານເວົ້າວ່າ ການຂ້າຍຸງໃນຂະນະທີ່ມັນກັດເຮົານັ້ນ ມີຜົນປະໂຫຍດຫລາຍຢ່າງ ແລະວ່າ ມັນບໍ່ແມ່ນ ພຽງແຕ່ວິທີທີ່ສະຫລາດເທົ່ານັ້ນ ໃນການເອົາສານພິດເຂົ້າໄປຂ້າເຊື້ອກາຝາກທີ່ພາໃຫ້ເກີດ ໂຣກມາເລເຣຍທີ່ມີຊີວິດຢູ່ໃນຍຸງນັ້ນໂດຍກົງ ແຕ່ມັນຍັງຊ່ວຍຮັກສາສະພາບແວດລ້ອມ ບໍ່ ໃຫ້ຖືກທໍາລາຍໂດຍຢາຂ້າແມງໄມ້ອີກດ້ວຍ ຢູ່ໃນການສຶກສາຄົ້ນຄວ້າຢູ່ກັບ ບ່ອນບັ້ນນຶ່ງ ທີ່ໄດ້ເຮັດຂຶ້ນຢູ່ໃນ ຫລາຍໆ ໝູ່ບ້ານໃນປະເທດ ເສເນກາລ ກ່ຽວກັບການນໍາສົ່ງ ເຊື້ອໄຂ້ມາເລເຣຍຫລືໄຂ້ຍຸງໄປ ແຜ່ຜາຍໂດຍໂຕຍຸງນັ້ນ, ທ່ານ ຟອຍແລະຜູ້ຮ່ວມງານຂອງທ່ານ ໄດ້ພົບວ່າ ຢາຊະໜິດນຶ່ງທີ່ໄດ້ ໃຊ້ກັນມາຢ່າງຫລວງຫລາຍເພື່ອ ປິ່ນປົວພະຍາດສອງຢ່າງ ທີ່ມາ ຈາກເຊື້ອກາຝາກ ຊຶ່ງເປັນໂຣກ ທີ່ມີຢູ່ທົ່ວໄປຫລາຍທີ່ສຸດໃນທະ ວີບອາຟຣິກາ ກໍຄືພະຍາດທີ່ພາ ໃຫ້ຕາບອດຍ້ອນເຊື້ອກາຝາກ ຂອງໂຕໜອນຢູ່ໃນນໍ້າ ຫລື river blindness ແລະໂຣກ ຂາຊ້າງຕີນຊ້າງ ຫລື elephantiasis ນັ້ນ  ມີຄຸນລັກສະນະເປັນຢາຂ້າແມງໄມ້ໄດ້ນໍາ ທ່ານ ຟອຍ ເວົ້າວ່າ ຢາທີ່ວ່ານີ້ກໍຄືຢາ Ivermectin (ໄອເວີເມັກຕິນ) ການສຶກສາຄົ້ນຄວ້າສະແດງໃຫ້ເຫັນວ່າ ຫລັງຈາກໄດ້ມີການເອົາຢາ Ivermectin ເມັດນຶ່ງ ໃຫ້ພວກຊາວບ້ານກີນຫລາຍໆຄັ້ງ ກໍພົບ ວ່າມັນໄດ້ເຮັດໃຫ້ຈໍານວນໂຕຍຸງ ທີ່ພົບວ່ານໍາເຊື້ອກາຝາກມາເລເຣຍ ມາແຜ່ຜາຍນັ້ນ ຫລຸດ ລົງ 79% ແຕ່ວ່າຢູ່ໃນໝູ່ບ້ານທີ່ບໍ່ໄດ້ໃຫ້ຢາດັ່ງກ່າວນີ້ ແມ່ນມີຍຸງທີ່ມີເຊື້ອໄຂ້ມາເລເຣຍນັ້ນ ເພີ້ມຂຶ້ນປະມານ 246% ພວກນັກຄົ້ນຄວ້າພົບວ່າ ເຊຶ້ອຢາທີ່ໝູນວຽນຢູ່ໃນເລືອດຂອງຄົນ ໄດ້ຂ້າຍຸງໃຫ້ຕາຍໄປ ໄດ້ມີການເອົາຢາ Ivermectin ໃຫ້ປະຊາຊົນກິນ ປີລະເທື່ອ ຢູ່ໃນຫລາຍປະເທດໃນເຂດ ໃຕ້ທະເລຊາຍຊາຮາຣາໃນທະວີບອາຟຣິກາ ເພື່ອຕໍ່ຕ້ານການຕິດເຊື້ອພະຍາດທົ່ວໄປ ແຕ່ ພວກນັກຄົ້ນຄວ້າເວົ້າວ່າ ຖ້າຫາກເອົາຢານີ້ໃຫ້ປະຊາຊົນກິນເລື້ອຍໆຂຶ້ນກວ່າເກົ່າ ມັນກໍ ສາມາດນໍາຜົນປະໂຫຍດອັນອື່ນມາໃຫ້ເຂົາເຈົ້ານໍາອີກດ້ວຍ ທ່ານ ຟອຍ ຊີ້ແຈງວ່າ: ທ່ານ ພີເຕີ ໂຮເທສ໌ (Peter Hotez) ປະທານຂອງສະມາຄົມຢາພະຍາດແລະສຸຂະອະ ນາໄມເຂດຮ້ອນ ເອີ້ນການສຶກສາຄົ້ນຄວ້າຂອງທ່ານຟອຍວ່າ ເປັນການບຸກເບີກ ທ່ານ ເວົ້າວ່າ ມັນໄດ້ພິສູດໃຫ້ເຫັນໃນສິ່ງທີ່ພວກນັກຄົ້ນຄວ້າມີຄວາມສົງໃສກັນມາດົນນານ ແລ້ວ ນັ້ນກໍຄືວ່າ ຢາທີ່ໄດ້ຖືກໃຊ້ໃນການຕໍ່ສູ້ຕ້ານກັບພະຍາດເຂດຮ້ອນທີ່ບໍ່ໄດ້ຮັບການ ເອົາຫົວຊານັ້ນ ມີຜົນປະໂຫຍດເພີ້ມເຕີມທີ່ສໍາຄັນຕໍ່ສຸຂະພາບ ທ່ານ ໂຮເທສ໌ ເວົ້າວ່າ: ພະຍາດມາເລເຣຍ ຫລືໄຂ້ຍຸງ ໄດ້ເອົາຊີວິດຄົນຢູ່ໃນທົ່ວໂລກໄປເກືອບຮອດ 8 ແສນຄົນ ໃນແຕ່ລະປີ ພວກນັກຊ່ຽວຊານເວົ້າວ່າຢາ Ivermectin ຈະຖືກຮັບເພີ້ມເຂົ້າໄປໃສ່ຄັງ ອາວຸດຕ້ານພະຍາດໄຂ້ມາເລເຣຍ ທີ່ປະກອບມີມຸ້ງກາງນອນ, ຢາຂ້າຍຸງ, ຢາອື່ນໆແລະ ບາງເທື່ອ ອາດຈະມີຢາວັກຊິນ ໃນວັນນຶ່ງຂ້າງໜ້າໝໍ່ໆນີ້ ພວກຊ່ຽວຊານດ້ານສາທາ ລະນະສຸກກ່າວວ່າ ຈະມີຄວາມຕ້ອງການບັນດາພວກອາວຸດເຫລົ່ານີ້ ໃນຊຸມປີຂ້າງໜ້າ ເພື່ອລົບລ້າງພະຍາດໄຂ້ມາເລເຣຍຫລື ໄຂ້ຍຸງໃຫ້ໝົດໄປຢ່າງຖາວອນ